How To Know The Truth About Religion
اللہ اور اس کے دین کو ماننا اور اس کے شعور کے ساتھ ماننے میں فرق ہے۔ دین کے حقائق کو عقل و شواہد کی بنا پر تسلیم کرنا اصل ایمان ہے۔ اور اس کے لیے علم و عقل سے کام لینا پڑتا ہے۔ یہ آزمایش ہر فرد کی ہے چاہے وہ مسلم ہو یا غیر مسلم ۔ اس لحاظ سے سبھی امتحان میں ہیں او کسی کا امتحان دوسرے سے کم نہیں۔ خدا کا حقیقی مسلم وہ ہے کہ حق بات سامنے آجانے پر اس کے آگے سر تسلیم خم کر دے۔ مسلمانوں کے لیے مشکل اس وقت ہو جاتی ہے کہ جب پہلے سے چلے آئے کسی دینی تصور کے مقابلے میں اس سے بہتر یا اس سے مختلف تصور سامنے آتا ہے۔ اس وقت اس کی آزمایش ہوتی ہے کہ وہ اپنے آبا اور کلچر کی تقلید میں اسی خیال پر جما رہے گا یا حق بات کو آگے بڑھ کر قبول کرے گا۔ غور کیجے تو یہی آزمایش ایک غیر مسلم کی بھی ہے۔